Angela Merkel iste’foga chiqqanidan so‘ng ilmiy faoliyatga qaytishini bildirdi

Germaniya kansleri Angela Merkel iste’foga chiqqanidan so‘ng ilmiy faoliyatga qaytish rejasi borligini bildirdi.

“Menga faxriy doktorlik unvonini taqdim etgan barcha universitetlar kanslerlik lavozimini tark etganimdan so‘ng hali men haqimda eshitishadi”, — dedi siyosatchi Leypsig Oliy menejment maktabidagi chiqishi chog‘ida.
Merkel Leypsig universiteti fizika fakultetini tamomlagan. Tabiiy fanlar doktori darajasiga ega, kvant kimyosi bo‘yicha dissertatsiya yoqlagan.
U Leypsig universiteti, Quddus universiteti, Tel-Aviv universiteti va Rossiya kimyo-texnologiya universiteti faxriy doktori hisoblanadi.